Jesús Iglesias Surribas

Jesús Iglesias Surribas, nado en Anseán (Lalín) o 7 de marzo de 1891 e finado na Habana o 5 de maio de 1978, foi un xornalista e editor galego.

Traxectoria
Aos catorce anos marchou a Cuba, onde traballou como impresor. En 1922, xa de regreso en Lalín, fundou con Máximo López Carral o periódico agrarista Verdad y Justicia. A fins de 1924 regresou á Habana.

Retorna de novo a Lalín en 1933 para crear o xornal Razón. En febreiro de 1934 afiliouse ao Partido Galeguista. En maio de 1935 embarcou en Vigo cara a Cuba. Na Habana converteuse en administrador da revista Cultura Gallega.

Morre en 1978 na Habana.

 Véxase tamén 
 Ligazóns externas 

Categoría:Xornalistas de Lalín
Categoría:Galegos de Cuba
Categoría:Nados en Lalín
Categoría:Nados en 1891
Categoría:Finados en 1978
Categoría:Personalidades de Galicia sen imaxes